**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL valstybinės žemės SKLYPO S. DAUKANTO G. 40, LENKIMŲ MIESTELYJE, skuodo RAJONO SAVIVALDYBĖJE, nuomos sutarties nutraukimo**

2024 m. spalio 11 d. Nr. T10-208

Skuodas

**1. Parengto sprendimo projekto tikslas ir uždaviniai.**

Sprendimo projekto tikslas – nutraukti su *(duomenys neskelbtini)* (toliau-Asmenys) 2023 m. liepos 31 d. Valstybinės žemės nuomos sutartį Nr. 15SŽN-126-(14.15.55.) ir 2023 m. gegužės 26 d. Valstybinės žemės nuomos sutartį Nr. 15SŽN-88-(14.15.55.) dėl 1,45 ha žemės sklypo, kadastro Nr. 7520/0005:201, unikalus Nr. 7520-0005-0201, esančio S. Daukanto g. 40, Lenkimų miestelyje, Skuodo rajono savivaldybėje, dalių, sudarančių 0,09 ha.

**2. Siūlomos teisinio reguliavimo nuostatos.**

Skuodo rajono savivaldybė patikėjimo teise valdo 1,27 ha žemės sklypo dalį 1,45 ha ploto žemės sklype, kadastro Nr. 7520/0005:201, unikalus Nr. 7520-0005-0201, esantį S. Daukanto g. 40, Lenkimų miestelyje, Skuodo r. sav., kurio paskirtis yra kitos paskirties žemė, o naudojimo būdas – gyvenamosios teritorijos.

Lietuvos Respublikos vietos savivaldos įstatymo 15 straipsnio 2 dalies 20 punkte nustatyta, kad išimtinė savivaldybės tarybos funkcija – sprendimų dėl savivaldybei patikėjimo teise perduotos valstybinės žemės valdymo, naudojimo ir disponavimo ja.

Lietuvos Respublikos civilinio kodekso 6.562 straipsnio 6 punkte nurodyta, kad žemės nuomos sutartis baigiasi šalių susitarimu.

Žemės įstatymo 7 straipsnio 1 dalies 2 punkte nurodyta, kad valstybinės žemės patikėjimo teisės subjektai (patikėtiniai) yra  savivaldybės – savivaldybės teritorijoje esančių miestų ir miestelių teritorijų ribose valstybinės žemės, perduotos Vyriausybės nutarimu, išskyrus žemę, kuri šio ir kitų įstatymų nustatyta tvarka patikėjimo teise perduota kitiems subjektams.

Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl Kitos paskirties valstybinės žemės sklypų pardavimo ir nuomos taisyklių patvirtinimo“, 55.1 papunktis nurodo, kad žemės nuomos teisė į naudojamą žemės sklypą ar jo dalį perleidžiama kitiems asmenims, kai perleidžiami išnuomotame valstybinės žemės sklype esantys statiniai ar įrenginiai (jų dalys) ir valstybinės žemės sklypo nuomininkas tinkamai vykdo įsipareigojimus pagal nuomos sutartį.

2024 m. liepos 12 d. mero potvarkiu Nr. M2-288, Asmenims buvo leista perleisti nuomos teisę į valstybinės žemės sklypo dalį, kartu perleidžiant ir pastatus.

**3. Laukiami rezultatai**.

Asmenims prie nuosavybės teise valdomų pastatų, įregistruotų Nekilnojamojo turto registre Nr. 97/8125, buvo išnuomotos valstybinės žemės sklypo, kadastro Nr. 7520/0005:201, unikalus Nr. 7550-0005-0201, esančio S. Daukanto g. 40, Lenkimų miestelyje, Skuodo r. sav., dalys po 0,0450 ha.

2024 m. rugsėjo 11 d. Skuodo rajono savivaldybės administracija gavo Asmenų prašymą nutraukti 2023 m. liepos 31 d. Valstybinės žemės nuomos sutartį Nr. 15SŽN-126-(14.15.55.) ir 2023 m. gegužės 26 d. Valstybinės žemės nuomos sutartį Nr. 15SŽN-88-(14.15.55.), nes butas su priklausiniais, kurių eksploatavimui buvo sudarytos Sutartys, pirkimo–pardavimo sutartimi  yra perleistas kitam asmeniui.

Priėmus sprendimo projektą Asmenys Nekilnojamojo turto registre galės išsiregistruoti Sutartis.

**4. Lėšų poreikis sprendimui įgyvendinti ir jų šaltiniai.**

Savivaldybės biudžeto lėšos nereikalingos.

**5. Sprendimo projekto autorius ir (ar) autorių grupė.**

Pranešėjas **–** Statybos, investicijų ir turto valdymo skyriaus vedėjas Vygintas Pitrėnas.

Rengėja – Statybos, investicijų ir turto valdymo skyriaus vyriausioji specialistė Jolanta Juškienė.