**SKUODO RAJONO SAVIVALDYBĖS TARYBA**  
  
**SPRENDIMAS**

**DĖL valstybinės žemės SKLYPO S. DAUKANTO G. 40, LENKIMŲ MIESTELYJE, SKUODO RAJONO SAVIVALDYBĖJE, nuomos sutarties nutraukimo**

2024 m. spalio 11 d. Nr. T10-208

Skuodas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 20 punktu, Lietuvos Respublikos civilinio kodekso 6.562 straipsnio 6 punktu, Lietuvos Respublikos žemės įstatymo 7 straipsnio 1 dalies 2 punktu, Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl Kitos paskirties valstybinės žemės sklypų pardavimo ir nuomos taisyklių patvirtinimo“, 55.1 papunkčiu, atsižvelgdama į 2024 m. liepos 12 d. mero potvarkį Nr. M2-288 ,,Dėl sutikimo perleisti valstybinės žemės sklypo, unikalus Nr. 7520-0005-0201, dalies nuomos teisę“, į 2024 m. rugpjūčio 14 d. pirkimo–pardavimo sutartį Nr. 6313 ir į 2024 m. rugsėjo 11 d. *(duomenys neskelbtini)* prašymą, Skuodo rajono savivaldybės taryba nusprendžia:

1. Nutraukti prieš terminą:

1.1. su *(duomenys neskelbtini)* 2023 m. liepos 31 d. sudarytą Valstybinės žemės nuomos sutartį Nr. 15SŽN-126-(14.15.55.) dėl 1,45 ha valstybinės žemės sklypo, kadastro Nr. 7520/0005:201, unikalus Nr. 7550-00058-0201, esančio S. Daukanto g. 40, Lenkimų miestelyje, Skuodo rajono savivaldybėje, dalies, sudarančios 0,0450 ha;

1.2. su *(duomenys neskelbtini)* 2023 m. gegužės 26 d. sudarytą Valstybinės žemės nuomos sutartį Nr. 15SŽN-88-(14.15.55.) dėl 1,45 ha valstybinės žemės sklypo, kadastro Nr. 7520/0005:201, unikalus Nr. 7550-00058-0201, esančio S. Daukanto g. 40, Lenkimų miestelyje, Skuodo rajono savivaldybėje, dalies, sudarančios 0,0450 ha.

2. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Jolanta Juškienė, tel. (8 440) 44 868