**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS 2023 M. SPALIO 26 D. SPRENDIMO NR. T9-211 „DĖL PRITARIMO DALYVAUTI PROJEKTE „GERIAMOJO VANDENS TIEKIMO IR NUOTEKŲ TVARKYMO PASLAUGŲ PLĖTRA IR KOKYBĖS GERINIMAS SKUODO RAJONO SAVIVALDYBĖJE“ PARTNERIO TEISĖMIS“ PRIPAŽINIMO NETEKUSIU GALIOS**

2024 m. spalio 16 d. Nr. T10-215

Skuodas

**1. Parengto sprendimo projekto tikslas ir uždaviniai.**

Įgyvendinant Klaipėdos regiono plėtros planą ir Lietuvos Respublikos aplinkos ministro 2023 m. liepos 21 d. įsakymą Nr. D1-243 „Dėl 2022–2030 metų plėtros programos valdytojos Lietuvos Respublikos aplinkos ministerijos aplinkos apsaugos ir klimato kaitos valdymo plėtros programos regioninės pažangos priemonės Nr. 02-001-06-07-02 (RE) „Didinti geriamojo vandens tiekimo ir nuotekų tvarkymo paslaugų prieinamumą“ finansavimo gairių patvirtinimo“ (toliau – Gairės), projekto įgyvendinimo metu bus vykdomos veiklos, numatytos Skuodo rajono savivaldybės vandens tiekimo ir nuotekų tvarkymo infrastruktūros plėtros specialiajame plane, patvirtintame Skuodo rajono savivaldybės tarybos 2022 m. balandžio 28 d. sprendimu Nr. T9-84 „Dėl Skuodo rajono savivaldybės vandens tiekimo ir nuotekų tvarkymo infrastruktūros plėtros specialiojo plano patvirtinimo“, kuriame numatyta geriamojo vandens tinklų plėtra ir rekonstrukcija, vandens gręžinių ir geriamojo vandens įrenginių įrengimas, Skuodo miesto vandens gerinimo įrenginių (nugeležinimo stoties) rekonstrukcija, nuotekų tinklų plėtra. Skuodo rajono savivaldybės taryba 2023 m. spalio 26 d. sprendimu Nr. T9-211 pritarė, kad, įgyvendinant projektą „Geriamojo vandens tiekimo ir nuotekų tvarkymo paslaugų plėtra ir kokybės gerinimas Skuodo rajono savivaldybėje“, Skuodo rajono savivaldybė dalyvaus projekte partnerio teisėmis. Vykdant Partnerystės sutarties rengimą tarp pareiškėjo ir partnerio, priimtas sprendimas, kad pareiškėjui lėšos dalyvauti projekte bus perduodamos didinant įmonės įstatinį kapitalą, todėl partneris (Skuodo rajono savivaldybė) projekto įgyvendinimo metu nebus reikalingas.

**2. Siūlomos teisinio reguliavimo nuostatos.**

Atsakomybė už projekto įgyvendinimą tenka pareiškėjui UAB „Skuodo vandenys“.

**3.** **Laukiami rezultatai.**

Įgyvendinant projektą be partnerio (Skuodo rajono savivaldybės), pareiškėjas (UAB „Skuodo vandenys“) prisiima visus finansinius įsipareigojimus.

**4.** **Lėšų poreikis sprendimui įgyvendinti ir jų šaltiniai.**

Papildomos lėšos nebus reikalingos.

**5. Sprendimo projekto autorius ir (ar) autorių grupė.**

Pranešėjas – Statybos, investicijų ir turto valymo skyriaus vedėjas Vygintas Pitrėnas.

Rengėja – Statybos, investicijų ir turto valymo skyriaus vyresnioji specialistė Živilė Vaserytė.

Į posėdį kviesti UAB „Skuodo vandenys“ direktorių Virgilijų Radvilą.