**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL skuodo rajono savivaldybės tarybos 2024 m. RUGPJŪČIO 30 d. sprendimO nr. T9-168 ,,dėl kitos paskirties valstybinės žemės sklypo (unikalus Nr. 4400-5521-8570), ESANČIO vYTAUTO G. 61, SKUODO MIESTE, DALIŲ DYDŽIŲ NUSTATYMO IR nuomos“ pakeitimo**

2024 m. spalio 17 d. Nr. T10-216

Skuodas

**1. Parengto sprendimo projekto tikslas ir uždaviniai.**

Šiuo sprendimo projektu siekiama pakeisti Skuodo rajono savivaldybės tarybos 2024 m. rugpjūčio 30 d. sprendimą Nr. T9-168 ,,Dėl kitos paskirties valstybinės žemės sklypo (unikalus Nr. 4400-5521-8570), esančio Vytauto g. 61, Skuodo mieste, dalių dydžių nustatymo ir nuomos“, nes buvo gauta Nacionalinės žemės tarnybos prie Aplinkos ministerijos 2024 m. rugsėjo 6 d. neigiama išvada Nr. 1SD-61545 ,,Dėl sutarties atitikties teisės aktų reikalavimams ir galimybės ją registruoti Nekilnojamojo turto registre“, kurioje nurodyti trūkumai sudarant valstybinės žemės nuomos sutartį. Šalinant nurodytus trūkumus keičiamas sprendimo 2 punktas ir valstybinės žemės nuomos sutartis.

*(Duomenys neskelbtini)*, pateikusiai prašymą nuomoti žemės sklypą prie statinių, bus parengta nauja sutartis.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 15 straipsnio 2 dalies 20 punkte nustatyta, kad išimtinė savivaldybės tarybos funkcija – sprendimų dėl savivaldybei patikėjimo teise perduotos valstybinės žemės valdymo, naudojimo ir disponavimo ja, išskyrus šio įstatymo 27 straipsnio 2 dalies 29 punkte nurodytus sutikimus ir sprendimus, ir sprendimų dėl sutikimo perimti kitą valstybės turtą savivaldybės nuosavybėn, priėmimas.

Nacionalinės žemės tarnybos prie Aplinkos ministerijos 2024 m. rugsėjo 6 d. išvadoje Nr. 1SD-61545 ,,Dėl sutarties atitikties teisės aktų reikalavimams ir galimybės ją registruoti nekilnojamojo turto registre“ nustatytas esminis trūkumas dėl nuomos termino nustatymo. Kadangi pastatų kadastro duomenų byloje nėra pagrindinio pastato gyvenamojo namo nusidėvėjimo duomenų, žemės sklypas nuomojamas ne ilgesnis kaip viena dešimtoji dalis nustatytos statinio ar įrenginio ekonomiškai pagrįstos naudojimo trukmės.

Lietuvos Respublikos aplinkos ministro 2003 m. gegužės 19 d. įsakymo Nr. 237 „Dėl Pastatų, statinių, įrenginių, pastatytų iki 1996 m. sausio 1 d., saugaus naudojimo termino nustatymo tvarkos patvirtinimo“ 1.4 papunkčiu, Statybos techninio reglamento STR 1.12.06:202 „Statinio naudojimo paskirtis ir gyvavimo trukmė“, patvirtinto Lietuvos Respublikos aplinkos ministro 2002 m. spalio 30 d. įsakymu Nr. 565 „Dėl Statybos techninio reglamento STR 1.12.06:2002 „Statinio naudojimo paskirtis ir gyvavimo trukmė“ patvirtinimo“, 1 punktu ir priedo „Statinio gyvavimo trukmė priklausomai nuo statinio naudojimo paskirties ir statybos produktų, iš kurių jis pastatytas“ 1.1 papunkčiu pastatas Vytauto g. 61, Skuodo mieste, yra plytų mūro ir mišrių konstrukcijų, šio pastato ekonomiškai pagrįsta naudojimo trukmė yra 100 metų.

**3. Laukiami rezultatai**.

Priėmus sprendimo projektą bus sudaroma nauja nuomos sutartis. Asmuo Nekilnojamojo turto registre galės įsiregistruoti valstybinės žemės nuomos sutartį.

**4. Lėšų poreikis sprendimui įgyvendinti ir jų šaltiniai.**

Savivaldybės biudžeto lėšos nereikalingos.

**5. Sprendimo projekto autorius ir (ar) autorių grupė.**

Pranešėjas **–** Statybos, investicijų ir turto valdymo skyriaus vedėjas Vygintas Pitrėnas.

Rengėja – Statybos, investicijų ir turto valdymo skyriaus vyriausioji specialistė Jolanta Juškienė.