**FAKTINIŲ DUOMENŲ PATIKRINIMO VIETOJE**

**AKTAS**

2024 m. spalio d. Nr. SITV2-

Skuodas

Skuodo rajono savivaldybės administracijos Statybos investicijų ir turto valdymo skyriaus vyriausioji specialistė Jolanta Juškienė, vadovaudamasi Lietuvos Respublikos viešojo administravimo įstatymo 30 straipsnio 1 dalimi, Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl kitos paskirties valstybinės žemės sklypų pardavimo ir nuomos taisyklių patvirtinimo“, 39.4 papunkčiu, (toliau –Taisyklės) Kitos paskirties valstybinės žemės sklypų, parduodamų ar išnuomojamų ne aukciono būdu administravimo metodika, patvirtinta Lietuvos Respublikos aplinkos ministro 2024m. liepos 21 d. įsakymu Nr. D1-247 ,,Dėl kitos paskirties valstybinės žemės sklypų, parduodamų ar išnuomojamų ne aukciono būdu, administravimo metodikos patvirtinimo“ (toliau - Metodika),  atsižvelgdama į *(duomenys neskelbtini)* gautus prašymus pakeisti Valstybinės žemės nuomos sutartis dėl pasikeitusio žemės sklypo ploto ir priklausančių žemės sklypo dalių, reikalingų patalpų eksploatavimui, patikrino Valstybinės žemės sklype, kadastro Nr. 7550/0004:425, kuris yra J. Basanavičiaus g. 34, Skuodo mieste (toliau - Žemės sklypas), esantį gyvenamąjį namą, unikalus Nr. 7589-5000-3018, priklausančius pilietėms nuosavybės teise.

**Patikrinimo tikslas:**

1. Patikrinti ar Žemės sklype, esantis gyvenamas namas yra tinkamas naudoti ir yra naudojamas pagal Nekilnojamojo turto registre įregistruotą jo tiesioginę paskirtį.

2. Nustatyti ar statiniams eksploatuoti nustatytas reikalingas žemės sklypo būtinasis dydis.

**Patikrinimo metu nustatyta:**

1. Vizualiai įvertinus Žemės sklype esantį gyvenamąjį namą nustatyta, kad jis yra naudojamas. Pastatui priklauso ūkiniai pastatai įregistruoti nekilnojamojo turto registre kaip pagalbinio ūkio ir priklauso gyvenamajam namui. Požymių, kad gyvenamas namas nebūtų tinkamas naudoti pagal nekilnojamojo turto registre įregistruotą jo tiesioginę paskirtį (gyvenamoji (trijų ir daugiau butų daugiabučiai pastatai) nenustatyta. Name įregistruoti 9 patalpos- butai.

2. Gyvenamajam namui su priklausiniais suformuotas 0,3219 ha namų valdos žemės sklypas kurio plotas suformuotas namų valdos techninės apskaitos byloje nurodyto ploto pagrindu. Sklypo dydis atitinka statiniams ar įrenginiams eksploatuoti reikalingą valstybinės žemės sklypo dydį.

NUTARTA:

1. Teikti sprendimo projektą Skuodo rajono savivaldybės tarybai dėl Valstybinės žemės nuomos sutarčių pakeitimo, dėl pasikeitusio Žemės sklypo ploto ir patalpų eksploatacijai naudojamų sklypo dalių ploto sumažėjimo.

PRIDEDAMA. fotolentelė, 5 lapai.

Statybos, investicijų ir turto valdymo skyriaus vyriausioji specialistė

Jolanta Juškienė