***III patikslintas variantas***

PATVIRTINTA

Skuodo rajono savivaldybės tarybos

2024 m. spalio 17 d. sprendimu Nr. T10-218

**BŪSTO NUOMOS AR IŠPERKAMOSIOS BŪSTO NUOMOS MOKESČIŲ DALIES KOMPENSACIJŲ MOKĖJIMO IR PERMOKĖTŲ KOMPENSACIJŲ GRĄŽINIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Būsto nuomos ar išperkamosios būsto nuomos mokesčių dalies kompensacijų  mokėjimo ir permokėtų kompensacijų grąžinimo tvarkos aprašas (toliau – Aprašas) reglamentuoja būsto nuomos ar išperkamosios būsto nuomos mokesčių dalies kompensacijų mokėjimo ir permokėtų kompensacijų grąžinimo tvarką.

2. Aprašas parengtas vadovaujantis Lietuvos Respublikos paramos būstui įsigyti ar išsinuomoti įstatymu (toliau – Įstatymas) ir Prašymų suteikti paramą būstui įsigyti ar išsinuomoti nagrinėjimo tvarkos aprašu, patvirtintu Lietuvos Respublikos socialinės apsaugos ir darbo ministro 2015 m. balandžio 10 d. įsakymu Nr. A1-195 „Dėl Prašymų suteikti paramą būstui įsigyti ar išsinuomoti nagrinėjimo tvarkos aprašo patvirtinimo“ (toliau – Tvarkos aprašas).

3. Apraše vartojamos sąvokos atitinka Įstatyme apibrėžtas sąvokas.

4. Būsto nuomos ir išperkamosios būsto nuomos mokesčio dalies kompensacija finansuojama iš valstybės biudžeto. Kompensacijas skiria ir moka Skuodo rajono savivaldybės administracija (toliau – Savivaldybės administracija), vadovaudamasi Įstatymu, Tvarkos aprašu ir šiuo Aprašu.

**II SKYRIUS**

**BŪSTO NUOMOS AR IŠPERKAMOSIOS BŪSTO NUOMOS MOKESČIŲ DALIES KOMPENSACIJŲ SKYRIMAS**

5. Teisę į būsto nuomos mokesčių dalies kompensaciją turi asmenys ir šeimos, kurie atitinka šiuos reikalavimus:

5.1. Lietuvos Respublikos gyvenamosios vietos deklaravimo įstatyme nustatyta tvarka gyvenamąją vietą yra deklaravę Skuodo rajono savivaldybėje (šeimos atveju – vieno iš šeimos narių pasirinktinai), o jeigu asmuo deklaruotos gyvenamosios vietos neturi – yra įtrauktas į gyvenamosios vietos nedeklaravusių asmenų apskaitą Skuodo rajono savivaldybėje;

5.2. atitinka Įstatymo 10 straipsnio 1 dalies 1, 2 punktuose nustatytus reikalavimus ir pagal Lietuvos Respublikos Civiliniame kodekse (toliau – Civilinis kodeksas) nustatytas sąlygas ne trumpiau kaip vieniems metams yra išsinuomoję fiziniams (išskyrus asmens ar šeimos narių artimuosius giminaičius) ar juridiniams asmenims (išskyrus savivaldybei priklausantį būstą, švietimo įstaigų, mokslo ir studijų institucijų nuomojamus nuosavybės, patikėjimo, panaudos ar kita teise valdomus bendrabučius) **~~nuosavybės teise~~ priklausantį ~~tinkamą~~ būstą, ~~esantį savivaldybės teritorijoje~~**~~, jeigu apskaičiuotas metinis nuomojamo būsto nuomos sutartyje nurodytas būsto nuomos mokesčio dydis neviršija 60 procentų faktinių Įstatymo 10  straipsnio 1 dalies 1 punkte nustatyta tvarka deklaruotų asmens ar šeimos pajamų.~~ **jeigu būsto nuomos sutartyje nurodytas būsto nuomos mokesčio dydis per mėnesį neviršija vidutiniškai per mėnesį asmeniui ar šeimai tenkančių pajamų, netaikant Piniginės socialinės paramos nepasiturintiems gyventojams įstatymo 17 straipsnio 1 dalyje nurodytų išimčių dėl neįskaitomų pajamų.**

6. Asmenys ir šeimos, pageidaujančios pasinaudoti būsto nuomos mokesčių dalies kompensacija, kreipiasi į Savivaldybės administracijos Socialinės paramos skyrių, pateikdami Tvarkos apraše patvirtintos BP-4 formos prašymą dėl paramos būstui išsinuomoti (būsto nuomos mokesčio dalies kompensacijai gauti). Prašymas gali būti pateiktas asmeniškai, atvykus į Savivaldybės administraciją, pašto siunta, elektroniniu paštu arba kitomis elektroninių ryšių priemonėmis, jeigu valstybės elektroninės valdžios sistemoje teikiama tokia elektroninė paslauga, per kurjerį arba atstovą, kurio teisė atstovauti turi būti patvirtinta notaro ar kito asmens, įgalioto atlikti notarinius veiksmus, patvirtintu įgaliojimu. Jeigu prašymas ir papildomi dokumentai siunčiami elektroniniu paštu, prašymas turi būti pasirašytas kvalifikuotu elektroniniu parašu. Prie prašymo asmuo (šeima) papildomai pateikia:

6.1. pagal Civiliniame kodekse nustatytas sąlygas ne trumpiau kaip vieniems metams sudarytą būsto nuomos sutartį, pagal kurią išsinuomoja fiziniams asmenims (išskyrus asmens ar šeimos narių artimuosius giminaičius) ar juridiniams asmenims priklausantį būstą (išskyrus savivaldybei priklausantį būstą, švietimo įstaigų, mokslo ir studijų institucijų nuomojamus nuosavybės, patikėjimo, panaudos ar kita teise valdomus bendrabučius), esantį Skuodo rajono savivaldybės teritorijoje;

6.2. valstybės įmonės Registrų centro Nekilnojamojo turto registro centrinio duomenų banko išrašą apie būsto nuomos sutarties įregistravimą;

6.3. turto (įskaitant gautas pajamas) deklaraciją už praėjusius kalendorinius metus;

6.4. kitus Tvarkos aprašo 7 punkte nurodytus dokumentus.

7. Jeigu dokumentai ir (ar) duomenys, kurių reikia nustatant asmens ar šeimos teisę į paramą būstui išsinuomoti, yra valstybės registruose (kadastruose), žinybiniuose registruose, valstybės informacinėse sistemose arba juos Savivaldybės administracija pagal prašymą ir (ar) duomenų teikimo sutartis gauna iš valstybės ir (ar) savivaldybės institucijų, įstaigų, įmonių ir organizacijų, asmenys ir šeimos šių dokumentų ir (ar) duomenų pateikti neprivalo.

**III SKYRIUS**

**IŠPERKAMOSIOS BŪSTO NUOMOS MOKESČIO KOMPENSACIJŲ SKYRIMAS**

8. Teisę į išperkamosios būsto nuomos mokesčio dalies kompensaciją turi asmenys ir šeimos, kurie atitinka šiuos reikalavimus:

8.1. Gyvenamosios vietos deklaravimo įstatyme nustatyta tvarka gyvenamąją vietą yra deklaravę Skuodo rajono savivaldybėje (šeimos atveju – vieno iš šeimos narių pasirinktinai), o jeigu asmuo deklaruotos gyvenamosios vietos neturi – yra įtrauktas į gyvenamosios vietos nedeklaravusių asmenų apskaitą Skuodo rajono savivaldybėje;

8.2. atitinka Įstatymo 8 straipsnio 1 dalies 1, 2 punktuose nustatytus reikalavimus ir pagal Civiliniame kodekse nustatytas sąlygas ne trumpiau kaip vieniems metams yra sudarę išperkamosios būsto nuomos sutartį, pagal kurią nuomoja fiziniams (išskyrus asmens ar šeimos narių artimuosius giminaičius) ar juridiniams asmenims (išskyrus savivaldybei priklausantį būstą, švietimo įstaigų, mokslo ir studijų institucijų nuomojamus nuosavybės, patikėjimo, panaudos ar kita teise valdomus bendrabučius) nuosavybės teise priklausantį tinkamą būstą, esantį savivaldybės teritorijoje.

9. Asmenys ir šeimos, pageidaujantys pasinaudoti išperkamosios būsto nuomos mokesčio dalies kompensacija, kreipiasi į Savivaldybės administracijos Socialinės paramos skyrių, pateikdami Tvarkos apraše patvirtintos BP-2 formos prašymą dėl paramos būstui įsigyti (išperkamosios būsto nuomos mokesčio dalies kompensacijai gauti). Prašymas gali būti pateiktas asmeniškai, atvykus į Savivaldybės administraciją, pašto siunta, elektroniniu paštu arba kitomis elektroninių ryšių priemonėmis, jeigu valstybės elektroninės valdžios sistemoje teikiama tokia elektroninė paslauga, per kurjerį arba atstovą, kurio teisė atstovauti turi būti patvirtinta notaro ar kito asmens, įgalioto atlikti notarinius veiksmus, patvirtintu įgaliojimu. Jeigu prašymas ir papildomi dokumentai siunčiami elektroniniu paštu, prašymas turi būti pasirašytas kvalifikuotu elektroniniu parašu. Prie prašymo asmuo (šeima) papildomai pateikia:

9.1. pagal Civiliniame kodekse nustatytas sąlygas ne trumpiau kaip vieniems metams sudarytą išperkamosios būsto nuomos sutartį, pagal kurią išsinuomoja fiziniams asmenims (išskyrus asmens ar šeimos narių artimuosius giminaičius) ar juridiniams asmenims priklausantį būstą (išskyrus savivaldybei priklausantį būstą, švietimo įstaigų, mokslo ir studijų institucijų nuomojamus nuosavybės, patikėjimo, panaudos ar kita teise valdomus bendrabučius), esantį Skuodo rajono savivaldybės teritorijoje;

9.2. valstybės įmonės Registrų centro Nekilnojamojo turto registro centrinio duomenų banko išrašą apie išperkamosios būsto nuomos sutarties įregistravimą;

9.3. turto (įskaitant gautas pajamas) deklaraciją už praėjusius kalendorinius metus;

9.4. pagal aplinkybes – kitus Tvarkos aprašo 7 punkte nurodytus dokumentus.

10. Jeigu dokumentai ir (ar) duomenys, kurių reikia nustatant asmens ar šeimos teisę į paramą būstui įsigyti, yra valstybės registruose (kadastruose), žinybiniuose registruose, valstybės informacinėse sistemose arba juos Savivaldybės administracija pagal prašymą ir (ar) duomenų teikimo sutartis gauna iš valstybės ir (ar) savivaldybės institucijų, įstaigų, įmonių ir organizacijų, asmenys ir šeimos šių dokumentų ir (ar) duomenų pateikti neprivalo.

**IV SKYRIUS**

**BŪSTO NUOMOS AR IŠPERKAMOSIOS NUOMOS MOKESČIO DALIES KOMPENSACIJOS DYDIS**

11. Asmenims ir šeimoms, turintiems teisę į būsto nuomos mokesčio dalies kompensaciją pagal šio Aprašo 5 punktą ar į išperkamosios būsto nuomos mokesčio dalies kompensaciją pagal šio Aprašo 8 punktą, kompensacijos dydis nustatomas pagal būsto nuomos ar išperkamosios būsto nuomos sutartyje nurodytą būsto nuomos ar išperkamosios būsto nuomos mokesčio dydį ir vidutiniškai per mėnesį asmeniui ar šeimai tenkančias pajamas pagal Gyventojų turto deklaravimo įstatyme nustatyta tvarka deklaruotas asmens ar šeimos pajamas, atskaičius šio įstatymo 11 straipsnio 4 dalyje nurodytus atskaitymus.

12. Būsto nuomos ar išperkamosios būsto nuomos mokesčio dalies kompensacijos dydisapskaičiuojamas vadovaujantis Lietuvos Respublikos paramos būstui įsigyti ar išsinuomoti įstatymo 18 straipsnio 2 dalimi.

**V SKYRIUS**

**BŪSTO NUOMOS AR IŠPERKAMOSIOS BŪSTO NUOMOS MOKESČIŲ DALIES KOMPENSACIJŲ MOKĖJIMAS**

13.Savivaldybės administracija sprendimą dėlbūsto nuomos ar išperkamosios būsto nuomosmokesčiodalies kompensacijosmokėjimo priima ne vėliau kaip per 30 kalendorinių dienų nuo asmens ar šeimos kreipimosi dėl būsto nuomos ar išperkamosios būsto nuomosmokesčiodalies kompensacijos. Administracijos direktoriaus įsakymo projektą dėl kompensacijos mokėjimo rengia Savivaldybės administracijos Socialinės paramos skyrius.

14. Būsto nuomos ar išperkamosios būsto nuomos mokesčio dalies kompensacijos mokamos už laikotarpį nuo būsto nuomos ar išperkamosios būsto nuomos sutarties sudarymo dienos, jeigu Savivaldybės administracija priėmė sprendimą mokėti būsto nuomos ar išperkamosios būsto nuomos mokesčio dalies kompensaciją, bet ne anksčiau kaip nuo asmens ar šeimos kreipimosi dėl būsto nuomos ar išperkamosios būsto nuomos kompensacijos.

15. Būsto nuomos ar išperkamosios būsto nuomos mokesčio dalies kompensacija mokama už praėjusį mėnesį (mokant pirmą kartą), kai Savivaldybės administracija priima sprendimą mokėti būsto nuomos ar išperkamosios būsto nuomos mokesčio dalies kompensaciją, – už visą laikotarpį nuo būsto nuomos ar išperkamosios būsto nuomos sutarties sudarymo dienos iki einamųjų metų pabaigos, bet ne anksčiau kaip nuo asmens ar šeimos kreipimosi dėl būsto nuomos ar išperkamosios būsto nuomos mokesčio dalies kompensacijos) ir pervedama ne vėliau kaip iki einamojo mėnesio dvidešimt penktos kalendorinės dienos nuomininkui arba, rašytiniu nuomininko prašymu, tiesiogiai nuomotojui. Kitų kalendorinių metų pradžioje, atsižvelgdamas į Aprašo 12 punkte nurodytas aplinkybes, Savivaldybės administracijos Socialinės paramos skyrius perskaičiuoja būsto nuomos ar išperkamosios būsto nuomos mokesčio dalies kompensacijos dydį kalendoriniams metams. Jei asmuo ar šeima nepraranda teisės į būsto nuomos ar išperkamosios būsto nuomos mokesčio dalies kompensaciją (atitinka Aprašo II ir III skyriuose išdėstytus reikalavimus), Savivaldybės administracijos direktoriaus įsakymu perskaičiuotos būsto nuomos ar išperkamosios būsto nuomos mokesčio dalies kompensacijos mokėjimas pratęsiamas iki būsto nuomos sutarties termino pabaigos arba kalendorinių metų pabaigos. Pasibaigus būsto nuomos ar išperkamosios būsto nuomos sutarties terminui, būsto nuomos ar išperkamosios būsto nuomos mokesčio dalies kompensacijos mokėjimas atnaujinamas, asmeniui ar šeimai pateikus prašymą ir naują Nekilnojamojo turto registre įregistruotą būsto nuomos ar išperkamosios būsto nuomos sutartį.

16. Išperkamosios būsto nuomos mokesčio dalies kompensacija mokama ne ilgiau kaip 30 metų nuo išperkamosios būsto nuomos sutarties įregistravimo Nekilnojamojo turto registre dienos.

17. Asmenys ir šeimos, įrašyti į Asmenų ir šeimų, turinčių teisę į socialinio būsto nuomą, sąrašą ir gaunantys būsto nuomos mokesčio dalies kompensaciją, iš sąrašo neišbraukiami.

**VI SKYRIUS**

**BŪSTO NUOMOS AR IŠPERKAMOSIOS BŪSTO NUOMOS MOKESČIŲ DALIES KOMPENSACIJOS MOKĖJIMO SUSTABDYMAS IR NUTRAUKIMAS**

18. Asmenims ir šeimoms būsto nuomos ar išperkamosios būsto nuomos kompensacijos mokėjimas nutraukiamas Savivaldybės administracijos direktoriaus įsakymu Įstatymo 19 straipsnio 1 dalyje nurodytais atvejais.

19. Asmenims ir šeimoms, kurių įsiskolinimas už būsto nuomą ar išperkamąją būsto nuomą viršija 3 mėnesių būsto nuomos ar išperkamosios būsto nuomos mokesčio sumą, būsto nuomos ar išperkamosios būsto nuomos mokesčio dalies kompensacijos mokėjimas Savivaldybės administracijos direktoriaus įsakymu sustabdomas, kol bus padengtas įsiskolinimas arba pateikta Civilinio kodekso 6.90 straipsnyje nurodyta garantija, atitinkanti įsiskolinimo sumą. Būsto nuomos ar išperkamosios būsto nuomos mokesčio dalies kompensacijos mokėjimas atnaujinamas Savivaldybės administracijos direktoriaus įsakymu, asmeniui ar šeimai pateikus dokumentus, patvirtinančius, kad įsiskolinimas padengtas, arba Civilinio kodekso 6.90 straipsnyje nurodytą garantiją, atitinkančią įsiskolinimo sumą. Atnaujinus būsto nuomos ar išperkamosios būsto nuomos mokesčio dalies kompensacijos mokėjimą, kompensacija išmokama ir už laikotarpį, kai jos mokėjimas buvo sustabdytas.

**VII SKYRIUS**

**DĖL ASMENŲ IR ŠEIMŲ KALTĖS NETEISĖTAI GAUTOS BŪSTO NUOMOS AR IŠPERKAMOSIOS BŪSTO NUOMOS MOKESČIŲ DALIES KOMPENSACIJOS IŠIEŠKOJIMAS IR GRĄŽINIMAS**

20. Jei Savivaldybės administracija nustato, kad asmenys ir šeimos, kreipdamiesi dėl būsto nuomos ar išperkamosios būsto nuomos mokesčio dalies kompensacijos, pateikė neteisingus duomenis ir dokumentus, reikalingus būsto nuomos ar išperkamosios būsto nuomos mokesčio dalies kompensacijai skirti, arba būsto nuomos ar išperkamosios būsto nuomos mokesčio dalies kompensacijos mokėjimo laikotarpiu per mėnesį nepranešė apie deklaruotos gyvenamosios vietos pakeitimą, būsto įsigijimą, materialinės padėties pasikeitimą, kuris lemia Įstatymo 11 straipsnio 1 ir 2 dalyse nustatytą pajamų ir turto dydžių viršijimą, būsto nuomos ar išperkamosios būsto nuomos sutarties pasibaigimą arba teisės į būsto nuomos ar išperkamosios būsto nuomos mokesčio dalies kompensaciją praradimą, neteisėtai gauta būsto nuomos ar išperkamosios būsto nuomos mokesčio dalies kompensacija turi būti grąžinta visa iš karto arba, asmens rašytiniu prašymu ir Savivaldybės administracijos direktoriaus sprendimu, dalimis.

21. Savivaldybės administracijos direktoriaus įsakymas dėl neteisėtai gautos būsto nuomos ar išperkamosios būsto nuomos mokesčio dalies kompensacijos grąžinimo yra vykdomasis dokumentas. Jei šis sprendimas nevykdomas, jis gali būti priverstinai vykdomas Lietuvos Respublikos civilinio proceso kodekse nustatyta tvarka, jeigu su išieškojimu susijusios išlaidos neviršija išieškotinos sumos.

**VIII SKYRIUS**

**BAIGIAMOSIOS NUOSTATOS**

22. Ginčai dėl būsto nuomos ar išperkamosios būsto nuomos mokesčių dalies kompensacijų mokėjimo ir permokėtų kompensacijų grąžinimo sprendžiami Lietuvos Respublikos teisės aktų nustatyta tvarka.

23. Apraše neaptarti klausimai dėl būsto nuomos ar išperkamosios būsto nuomos mokesčių dalies kompensacijų mokėjimo, kompensacijų grąžinimo sprendžiami vadovaujantis Lietuvos Respublikos paramos būstui įsigyti ar išsinuomoti įstatymu, Lietuvos Respublikos civiliniu kodeksu, kitais teisės aktais.

24. Už Aprašo vykdymą atsakingas Savivaldybės administracijos Socialinės paramos skyrius. Už Aprašo vykdymo kontrolę atsakingas Savivaldybės administracijos direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_