**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS NARIŲ SIUNTIMO Į KOMANDIRUOTES TVARKOS APRAŠO PATVIRTINIMO**

2024 m. spalio 21 d. Nr. T10-222

Skuodas

**1. Parengto sprendimo projekto tikslas ir uždaviniai.**

Sprendimo projekto tikslas – patvirtinti Skuodo rajono savivaldybės (toliau – Savivaldybės) tarybos narių siuntimo į komandiruotes tvarkos aprašą, kuriame numatyta, kas turi įgaliojimus priimti sprendimus dėl Savivaldybės tarybos narių komandiruočių, ataskaitų už tarnybines komandiruotes, apibrėžta apmokėjimo tvarka bei kiti komandiruočių klausimai.

**2. Siūlomos teisinio reguliavimo nuostatos.**

Bus įgyvendintos Lietuvos Respublikos vietos savivaldos įstatymo nuostatos.   
2024 m. birželio 20 d. įsigaliojus Lietuvos Respublikos vietos savivaldos įstatymo pakeitimams 15 straipsnio 2 dalis buvo papildyta 21 punktu, kuris numato,kad išimtinei savivaldybės tarybos narių kompetencijai priskiriama savivaldybės tarybos narių siuntimo į komandiruotes tvarkos aprašo tvirtinimas.

**3. Laukiami rezultatai.**

Sprendimu bus patvirtintas Savivaldybės tarybos narių siuntimo į komandiruotes tvarkos aprašas.

**4. Lėšų poreikis sprendimui įgyvendinti ir jų šaltiniai.**

Lėšos Savivaldybės tarybos narių komandiruotėms kiekvienais metais planuojamos savivaldybės biudžete.

**5. Sprendimo projekto autorius ir (ar) autorių grupė.**

Rengėja – Savivaldybės administracijos Teisės, personalo ir dokumentų valdymo skyriaus vyresnioji specialistė Regina Šeputienė.