***Patikslintas variantas***

**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS 2024 METŲ BIUDŽETO PATIKSLINIMO**

2024 m. spalio 23 d. Nr. T10-226

Skuodas

**1. Parengto sprendimo projekto tikslas ir uždaviniai.**

Atsižvelgiant į papildomai gautas ir sumažintas lėšas iš valstybės biudžeto, taip pat atsižvelgiant į asignavimų valdytojų prašymus dėl asignavimų tikslinimo, patikslinti 2024 metų savivaldybės biudžetą.

**2. Siūlomos teisinio reguliavimo nuostatos.**

Lietuvos Respublikos 2024 metų valstybės biudžeto ir savivaldybių biudžetų finansinių rodiklių patvirtinimo įstatymo 3 straipsnio 3 dalyje numatyta, kad savivaldybių tarybos, atsižvelgdamos į gautas valstybės biudžeto dotacijas, atitinkamai patikslina savo patvirtintus biudžetus.

**3. Laukiami rezultatai.**

Lietuvos Respublikos socialinės apsaugos ir darbo ministro 2024 m. rugsėjo 10 d. įsakymu Nr. A1-599 „Dėl Lietuvos Respublikos socialinės apsaugos ir darbo ministro 2024 m. sausio 2 d. įsakymo Nr. A1-1 „Dėl Lietuvos Respublikos valstybės biudžeto specialių tikslinių dotacijų, skirtų socialinėms paslaugoms finansuoti, savivaldybių biudžetams 2024 metais paskirstymo savivaldybių administracijoms ir jų panaudojimo tikslo pasiekimo 2024 metais vertinimo kriterijų patvirtinimo“ pakeitimo“ Skuodo rajono savivaldybės administracijai papildomai skirta **13 000 Eur**. Iš jų 12 600 Eur skiriama Skuodo socialinių paslaugų šeimai centrui, 400 Eur skiriama Skuodo rajono savivaldybės administracijai.

Lietuvos Respublikos švietimo, mokslo ir sporto ministro 2024 m. spalio 7 d. įsakymu Nr. V-1120 „Dėl Lietuvos Respublikos valstybės biudžeto lėšų, skirtų pedagoginių darbuotojų, dirbančių pagal ikimokyklinio, priešmokyklinio ir neformaliojo vaikų švietimo programas savivaldybių mokyklose, padidintam darbo užmokesčiui nuo 2024 m. rugsėjo 1 d. mokėti, paskirstymo pagal savivaldybes patvirtinimo“ Skuodo rajono savivaldybei skirta **21 000 Eur**. Šios lėšos paskirstytos:

1. Skuodo meno mokyklai – 5 440 Eur;
2. Skuodo rajono Mosėdžio gimnazijai – 346 Eur;
3. Skuodo rajono Ylakių gimnazijai – 466 Eur;
4. Skuodo vaikų lopšeliui-darželiui – 10 287 Eur;
5. Skuodo rajono Ylakių vaikų lopšeliui-darželiui – 2 530 Eur;
6. Skuodo rajono Mosėdžio vaikų lopšeliui-darželiui – 1 931 Eur.

Lietuvos Respublikos švietimo, mokslo ir sporto ministro 2024 m. spalio 7 d. įsakymu Nr. V-1121 „Dėl švietimo, mokslo ir sporto ministro 2024 m. sausio 11 d. įsakymo Nr. V-25 „Dėl specialios tikslinės dotacijos ugdymo reikmėms finansuoti 2024 metais paskirstymo pagal savivaldybes patvirtinimo“ pakeitimo“ Skuodo rajono savivaldybei skirta **310 900 Eur**. Šios lėšos paskirstytos visoms švietimo įstaigoms (paskirstymas pridedamas). Mokymo lėšų rezerve lieka 25 384 Eur, kurie bus paskirstyti sekančiame Tarybos posėdyje.

Lietuvos Respublikos švietimo, mokslo ir sporto ministro 2024 m. spalio 10 d. įsakymu Nr. V-1139 „Dėl Švietimo, mokslo ir sporto ministro 2024 m. sausio 17 d. įsakymo Nr. V-48 „Dėl vaikų, kuriems skirtas privalomas ugdymas pagal ikimokyklinio ugdymo programą, ugdymui, maitinimui ir vežiojimui skiriamų papildomų lėšų 2024 metais paskirstymo pagal savivaldybes patvirtinimo“ pakeitimo“ Skuodo rajono savivaldybei skirta **81 009 Eur**. Šios lėšos paskirstytos pagal mokinių skaičių, kuriems skirtas privalomas ugdymas pagal ikimokyklinio ugdymo programą, ugdymui, maitinimui ir vežiojimui:

1. Skuodo rajono Ylakių gimnazijai – 4 154 Eur;
2. Skuodo rajono Ylakių vaikų lopšeliui-darželiui – 6 231 Eur;
3. Skuodo rajono Mosėdžio vaikų lopšeliui-darželiui – 8 309 Eur;
4. Skuodo vaikų lopšeliui-darželiui – 62 315 Eur.

**Įvertinus išlaidas socialinėms išmokoms ir būsto šildymo kompensacijoms mokėti bei prognozuojant šių išlaidų poreikį iki metų pabaigos, planuojama, kad liks nepanaudotų lėšų. 25 000 Eur skiriama Notėnų seniūnijai automobiliui, kuris bus skirtas socialiniam darbuotojui, pirkti.**

Iš nepaskirstytų lėšų rezervo paskirstoma 42 148 Eur, iš jų:

10 000 Eur skiriama Skuodo rajono savivaldybės administracijai religinių bendruomenių iniciatyvų skatinimo programai finansuoti;

12 260 Eur skiriama Skuodo meno mokyklai padidintam pedagoginių darbuotojų, dirbančių pagal neformaliojo vaikų švietimo programas, darbo užmokesčiui nuo 2024 m. rugsėjo 1 d. mokėti;

14 184 Eur skiriama Ylakių vaikų lopšeliui-darželiui naujai elektros instaliacijai rūsio patalpose ir šildymo sistemai įrengti;

5 704 Eur ugdymo įstaigoms nemokamo mokinių maitinimo pietų gaminimo išlaidoms apmokėti:

1. Skuodo Bartuvos progimnazijai – 2 844 Eur;
2. Skuodo Pranciškaus Žadeikio gimnazijai – 477 Eur;
3. Skuodo rajono Ylakių gimnazijai – 990 Eur;
4. Skuodo rajono Mosėdžio gimnazijai – 1 393 Eur.

Nepaskirstytų lėšų likutis liks 92 346 Eur.

Taip pat tikslinami asignavimai pagal asignavimų valdytojų prašymus (prašymai pridedami).

**4. Lėšų poreikis sprendimui įgyvendinti ir jų šaltiniai.**

Pajamų ir asignavimų planas didinamas **429 909 Eur.**

**5. Sprendimo projekto autorius ir (ar) autorių grupė.**

Rengėja – Biudžeto valdymo skyriaus vedėja Nijolė Mackevičienė.