**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL FIKSUOTŲ PAJAMŲ MOKESČIO DYDŽIŲ, TAIKOMŲ ĮSIGYJANT VERSLO LIUDIJIMUS 2025 IR VĖLESNIAIS METAIS VYKDOMAI VEIKLAI, IR LENGVATŲ PATVIRTINIMO**

2024 m. spalio 22 d. Nr. T10-227

Skuodas

**1. Parengto sprendimo projekto tikslas ir uždaviniai.**

Lietuvos Respublikos Vyriausybės 2002 m. lapkričio 19 d. nutarimo Nr. 1797 „Dėl verslo liudijimų išdavimo gyventojams taisyklių ir veiklų, kuriomis gali būti verčiamasi turint verslo liudijimą, rūšių sąrašo“ 3 dalis rekomenduoja savivaldybėms iki einamųjų metų lapkričio 10 d. pateikti Valstybinei mokesčių inspekcijai informaciją apie nustatytą (patvirtintą) kitų metų fiksuoto dydžio pajamų mokestį. Skuodo rajono savivaldybės taryba yra patvirtinusi fiksuotų pajamų mokesčio dydžius, taikomus įsigyjant verslo liudijimus 2022 ir vėlesniems metams.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 15 straipsnio 2 dalies 14 ir 29 punktai, Lietuvos Respublikos gyventojų pajamų mokesčio įstatymo 6 straipsnio 3 dalis.

**3. Laukiami rezultatai.**

Nuo 2018 m. sausio 1 d. galiojančio Lietuvos Respublikos gyventojų pajamų mokesčio įstatymo 6 straipsnio 3 dalis reglamentuoja, kad už per mokestinį laikotarpį gautas pajamas, nuo kurių mokestis sumokamas įsigyjant verslo liudijimą, mokamas savivaldybių tarybų nustatytas fiksuoto dydžio pajamų mokestis. Savivaldybių tarybos turi teisę savo biudžeto sąskaita taikyti fiksuoto dydžio pajamų mokesčio už pajamas, gautas iš veiklos, kuria verčiamasi turint verslo liudijimą, lengvatas. Neliko jokio apribojimo dėl fiksuoto dydžio pajamų mokesčio nustatymo, išskyrus veiklos rūšis.

Sprendimo projekte yra palikti dydžiai, kurie buvo nustatyti ankstesniais metais ir pagal juos suvienodintas fiksuotas pajamų mokesčio dydis, taikomas veiklai, vykdomai neribojant teritorijos.

**4. Lėšų poreikis sprendimui įgyvendinti ir jų šaltiniai.**

Lėšų sprendimui įgyvendinti nereikia. Per devynis šių metų mėnesius surinkta 10 080,62 Eur gyventojų pajamų mokesčio, sumokamo įsigyjant verslo liudijimus.

**5. Sprendimo projekto autorius ir (ar) autorių grupė.**

Rengėja – Biudžeto valdymo skyriaus vedėja Nijolė Mackevičienė.