PATVIRTINTA

Skuodo rajono savivaldybės tarybos

2024 m. spalio 22 d. sprendimu Nr. T10-227

**2025 IR VĖLESNIAIS METAIS VERSLO LIUDIJIMUS ĮSIGYJANTIEMS GYVENTOJAMS TAIKOMŲ FIKSUOTŲ PAJAMŲ MOKESČIO DYDŽIŲ LENGVATŲ SĄRAŠAS**

1. Lengvatų, kurios gali būti taikomos verslo liudijimus įsigyjantiems asmenims, rūšių ir dydžių sąrašas:

|  |  |  |
| --- | --- | --- |
| Kodas | Verslo liudijimus įsigyjantys asmenys, kuriems taikomos lengvatos | Lengvatos dydis, proc. |
| 101 | Gyventojas, sulaukę senatvės pensijos amžiaus. | 50,0 |
| 102 | Asmenys, įregistruoti Užimtumo tarnyboje. | 0 |
| 103 | Tėvas (motina, įtėvis, įmotė), auginantys tris ir daugiau vaikų (įvaikių) iki 18 metų ir (arba) vyresnių, jeigu jie mokosi bendrojo ugdymo mokyklose arba studijuoja nuolatine studijų forma. | 70,0 |
| 104 | Tėvas (motina, įtėvis, įmotė), vienas auginantis vaiką (įvaikį) iki 18 metų arba vyresnį, jeigu jis mokosi bendrojo ugdymo mokykloje arba studijuoja nuolatine studijų forma. | 70,0 |
| 105 | Tėvas (motina, įtėvis, įmotė), auginantys vaiką (įvaikį) su negalia iki 18 metų arba vyresnį vaiką (įvaikį) su negalia, kuriam nustatytas specialusis nuolatinės slaugos poreikis. | 70,0 |
| 106 | Mokinys arba studentas, kuris: mokosi bendrojo ugdymo mokykloje, įgyja pirminį profesinį mokymą ir (arba) studijuoja nuolatine studijų forma. | 50,0 |
| 107 | Asmuo, turintis tradicinio amatininko statusą, kai įsigyja verslo liudijimą savo tradiciniam amatui. | 0 |
| 108 | Dirbantis (tarnaujantis) asmuo, individualios įmonės savininkas arba ūkinės bendrijos tikrasis narys, gaunantis su darbo santykiais ar jų esmę atitinkančiais santykiais susijusių pajamų. | 0 |
| 109 | Asmenys su negalia, kuriems nustatytas 0 – 25 procentų dalyvumo lygis (iki 2023 m. gruodžio 31 d. – darbingumo lygis arba didelių specialiųjų poreikių lygis) ir (arba) sunkaus neįgalumo lygis. | 50,0 |
| 110 | Asmenys su negalia, kuriems nustatytas 30 – 40 procentų dalyvumo lygis (iki 2023 m. gruodžio 31 d. – darbingumo lygis arba vidutinių specialiųjų poreikių lygis) ir (arba) vidutinio neįgalumo lygis. | 50,0 |
| 111 | Asmenys su negalia, kuriems nustatytas 45 – 55 procentų dalyvumo lygis (iki 2023 m. gruodžio 31 d. – darbingumo lygis) ir (arba) lengvo neįgalumo lygis. | 50,0 |

2. Gyventojui, patenkančiam į kelias šiame sąraše nurodytų asmenų grupes, taikoma viena jo pasirinkta lengvata.

\_\_\_\_\_\_\_\_\_\_\_\_\_\_\_\_\_

Nijolė Mackevičienė, (8 440) 45 554